als_Latn dik_Latn tur_Latn
Gjatë takimit me oficerët hungarezë të KFOR-it, përgjegjës për LMT në Podujevë , kryetari i Komunës së Podujevës, z. Agim Veliu, i ka shprehur mirënjohje udhëheqësit të deritashëm të LMT, majorit Miklos Kiraly.
Kryetari Veliu e ka vlerësuar lartë bashkëpunimin me ekipin hungarez të KFOR-it edhe gjatë kohës derisa në krye të LMT ishte majori Kiraly.
“Komuna e Podujevës vazhdimisht kultivon raporte të mira bashkëpunimi me KFOR-in. Një bashkëpunim të tillë e vazhduam edhe gjatë kohës së udhëheqjes së LMT nga majori Kiraly. Jam i sigurt se raportet të mira bashkëpunim do t’i kultivojmë edhe me udhëheqësin e LMT , në ardhje, kapitenin Kuti”, tha kryetari Veliu, duke i shprehur mirënjohje majorit në largim dhe duke i uruar mirëseardhje në krye të LMT në Podujevë, kapitenit Balazs Kuti.
Udhëheqësi i deritashëm i LMT, majori Miklos Kiraly, falënderoi kryetarin Veliu për bashkëpunimin e shkëlqyeshëm dhe përkrahjen e vazhdueshme nga Komuna. Ai u shpreh i bindur se edhe pasardhësi i tij do të vazhdojë bashkëpunimin e mirë me Komunën dhe qytetarët e komunës së Podujevës.
Në shenjë respekti dhe mirënjohjeje për bashkëpunimin e mirë, kryetari Veliu dhe majori Kiraly shkëmbyen dhurata. Kryetari Veliu i dhuroi majorit Kiraly plaketen me emblemën e Komunës së Podujevës, kurse majori Kiraly i dhuroi kryetarit Veliu plaketën me emblemën e njësitit ushtarak, në të cilin shërben majori në Hungari.
als_Latn als_Latn als_Latn als_Latn als_Latn